Rex Brown

**Rex Robert Brown** (s. 27. heinäkuuta 1964 Graham, Texas, Yhdysvallat, on yhdysvaltalainen muusikko, joka oli metalliyhtye Panteran basisti. Hän vaikutti pitkään myös Down-nimisessä yhtyeessä.

## Ura
### Nuoruusvuodet
Brownin ensimmäinen instrumentti oli piano, jota hän oppi soittamaan isoäitinsä opetuksessa. Teini-ikäisenä hän löysi hard rockin, ja hänestä tuli ZZ Top, Def Leppard, Led Zeppelin ja Black Sabbath fani. Hän aloitti bassonsoiton 12-vuotiaana ja soitti lukionsa jazz-yhtyeessä rumpalin Vinnie Abbottin rinnalla.

### Pantera

Brown liittyi Panteraan vuonna 1982 ystäviensä kitaristi Dimebag Darrellin, rumpali Vinnie Paulin ja laulaja Terry Glazen kanssa. Panteran alkuaikoina hän käytti esiintyessään nimeä Rex Rocker. Nimi pysyi samana *[[Far Beyond Driven]]* -albumiin asti, jolloin hän ja Dimebag Darrel muuttivat esiintymisissä käytettäviä nimiä. Rex hylkäsi Rocker-lisänimen ja on ollut levyjen kansiteksteissä Rex Brown, kun taas Diamond Darrellista tuli Dimebag Darrell. *[[Cowboys from Hell]]* -albumin kansiteksteissä Rex Brown on mainittuna vain nimellä Rex, ja pois jäi "Rocker"-lisänimi.

Vuonna 1990 yhtye teki läpimurron albumilla Cowboys from Hellin levy-yhtiö Atco Recordsin ja uuden laulajan Phil Anselmon kanssa. Neljän studioalbumin ja yhden kokoelmalevyn aikana Pantera sai neljä Grammy-palkintoa parhaista metalliesityksistä, vuonna 1995 kappaleesta *[[I'm Broken]]*, vuonna 1997 kappaleesta *[[Suicide Note Pt. 1]]*, vuonna 1998 kappaleesta *[[Cemetary Gates]]* ja vuonna 2001 *[[Revolution is My Name]]* -kappaleesta. Vuonna 2001 Anselmo pani Panteran tauolle selkävaivojensa ja sivuprojektiensa takia. Virallisesti yhtye hajosi 8. joulukuuta 2004, kun fani murhasi kitaristi Dimebag Darrellin lavalla.

### Down, Kill Devil Hill ja sooloura
Panteran jälkeen Brown liittyi  Down-yhtyeen laulaja Phil Anselmon kanssa korvaten Todd Strangen. Hän soitti bassokitaraa yhtyeen albumeilla *[[Down II: a bustle in your hedgerow...]]*(2002)  ja *[[Down III: Over the Under]]* (2007). Vuonna 2011 Brown perusti yhtyeen Kill Devil Hill. Yhtye julkaisi seuraavana vuonna debyyttialbuminsa *Kill Devil Hill*.  Alkuvuodesta 2019 Brown kertoi jättävänsä yhtyeen. Syyksi hän sanoi oleva uupumus jatkuvaan kiertue-elämään, jota hän oli viettänyt lähes tauotta 17-vuotiaasta saakka.

Brown julkaisi vuonna 2017, yli kolme vuosikymmentä kestäneen uran jälkeen, ensimmäisen soololevynsä *Smoke on This ... Brown*, jolla hän soittaa sekä kitaraa että bassoa. Erottuaan Kill Devil Hillistä Brown aikoi keskittyä soolouraan.

## Soittotyyli
Brown oli jazzbasisti ollessaan James Bowie High Schoolissa Arlingtonissa Texasissa, ja hänelle tarjottiin opiskelumahdollisuuksia Pohjois-Texasin yliopistosta, mutta hän kieltäytyi. Hän soittaa yleensä bassoa plektralla ja oli monien mielestä yksi groove metalin ohjaavista voimista Dimebag Darrellin kanssa.

Panteran aikoina Brown teki hyvin vapaita mutta rytmissä pysyviä bassosovituksia Dimebagin soolojen alla, joista erottuvimmat ovat yhtyeen kappaleissa "Floods" "Walk" "5 Minutes Alone", "Throes of Rejection", "Cowboys from Hell", "Living Through Me (Hells Wrath)", "I Can't Hide", "Use my Third Arm", "I'm Broken" ja monista muista. 

Brown käyttää Spector-merkkisiä bassoja, jotka ovat Gibson Thunderbirdin mukaan muotoiltuja. Spectorilla on kaksi Rex signaturebassoa, Rex 4 ja Rex 5.

## Varusteet
### Bassot
*Spector Rex-5XL - Rexin signature-basso
* Custom Spector NS4-tyylinen basso.
* Fender Precision Bass - käytössä studiossa.
* Fernandes "Telecaster"-prototyyppibassot (neli-ja viisikieliset)
* Fernandez 8-kielinen - käytössä studiossa.
* Dunlop Tortex Triangle 1mm paksuiset plektrat
* Dean Markleyn kielet (DM Blue Steel ML-kieliä 4-kielisissä bassoissa)

### Efektit
* Shuren langaton järjestelmä
* Boss CH-1 Super Chorus
* Morley PBA-2-wahwah bassolle
* Korg DTR-1 Rack Tuner
* Rocktron VooDoo Valve Preamp / Multi-FX
* Ashdown Bass Chorus Plus
* MXR Phase 90
* Sound Design Earthquake wahwah-pedaali bassolle
* Toistaiseksi tuntematon säröpedaali
### Vahvistimet
* Ampeg SVT IV Head
* Ampeg SVT-4PRO Head
* Ampeg SVT-810AV
* Ampeg SVT-II head
* Ampeg SVT410HE-bassokaappi  / 4x10
* Ampeg SVT810E-bassokaappi / 8x10

## Diskografia

### Pantera

Metal Magic (1983)

Projects in the Jungle (1984)

I Am the Night (1985)

Power Metal (albumi) (1988)

Cowboys from Hell (1990)

Vulgar Display of Power (1992)

Far Beyond Driven (1994)

The Great Southern Trendkill (1996)

Official Live: 101 Proof (1997)

Reinventing the Steel (2000)

### Down
Down II: A Bustle in Your Hedgerow (2002)

Down III: Over the Under (2007)

### Soololevyt
* *Smoke on This ...(2017)*

## Lähteet

## Aiheesta muualla